**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Šesnaeste posebne sjednice Narodne skupštine Republike Srpske**

**održane 7. septembra 2020. godine**

Šesnaesta posebna sjednica Narodne skupštine Republike Srpske održana je 7. septembra 2020. godine u Banjoj Luci.

Sjednica je zakazana na zahtjev člana Predsjedništva BiH iz Republike Srpske Milorada Dodika u skladu sa članom 170. stav 2. Poslovnika Narodne skupštine Republike Srpske („Službeni glasnik Republike Srpske“, broj 66/20).

Predsjednik Narodne skupštine Republike Srpske Nedeljko Čubrilović (u daljnjem tekstu: predsjednik) otvorio je Šesnaestu posebnu sjednicu i konstatovao da postoji kvorum za rad, te da su odsustvo sa sjednice najavili narodni poslanici: Milan Radović, Mirela Kajkut Zeljković, Sonja Karadžić Jovičević, Branko Butulija, Ivanka Marković, Begija Smajić, Dragan Galić, Milan Švraka, Krsto Jandrić, Darko Babalj i Milan Tubin.

Na početku sjednice predsjednik je obavijestio prisutne da će se raditi dok se ne iscrpi dnevni red Šesnaeste posebne sjednice Narodne skupštine Republike Srpske, a da će ***dan za glasanje***biti po okončanju rasprave o tački dnevnog reda.

Narodna skupština Republike Srpske je usvojila

**DNEVNI RED**

**1. Prijedlog odluke o potvrđivanju Izjave člana Predsjedništva Bosne i Hercegovine iz Republike Srpske, po kojoj je Odluka o odobravanju zaključivanja Memoranduma o razumijevanju između Centralne izborne komisije Bosne i Hercegovine i Međunarodne fondacije za izborne sisteme (IFES) broj: 01-50-1-2516-10/20, bez konsenzusa usvojena na 15. redovnoj sjednici Predsjedništva BiH, održanoj 27. avgusta 2020. godine, veoma štetna po vitalne interese Republike Srpske**

sa ***52 glasa ''za'', 10 ''protiv'' i jednim ''uzdržanim''.***

Nakon toga prešlo se na razmatranje tačke dnevnog reda.

**Ad – 1:**  **Prijedlog odluke o potvrđivanju Izjave člana Predsjedništva Bosne i Hercegovine iz Republike Srpske, po kojoj je Odluka o odobravanju zaključivanja Memoranduma o razumijevanju između Centralne izborne komisije Bosne i Hercegovine i Međunarodne fondacije za izborne sisteme (IFES) broj: 01-50-1-2516-10/20, bez konsenzusa usvojena na 15. redovnoj sjednici Predsjedništva BiH, održanoj 27. avgusta 2020. godine, veoma štetna po vitalne interese Republike Srpske.**

Prije davanja riječi predlagaču po ovoj tački dnevnog reda, Narodna skupština se izjasnila i usvojila prijedlog Kolegijuma Narodne skupštine da pravo na diskusiju po ovoj tački dnevnog reda iz svakog kluba imaju po dva poslanika, (sa *52 glasa ''za'', 12 ''protiv'' i jednim ''uzdržanim'').*

U ime predlagača uvodno izlaganje dnevnog reda podnio je član Predsjedništva Bosne i Hercegovine iz Republike Srpske Milorad Dodik.

Zatim, Kolegijum je odobrio obraćanje predsjednicima parlamentarnih političkih stranaka u Narodnoj skupštini Republike Srpske koji su uputili zahtjev za obraćanje u trajanju do 10 minuta, te su se isti obratili sljedećim redoslijedom:

* Mirko Šarović – SDS,
* Branislav Borenović – PDP i
* Nenad Stevandić – US.

U raspravi su učestvovali: predsjednik Vlade Republike Srpske Radovan Višković i predsjednik Republike Srpske Željka Cvijanović, te sljedeći narodni poslanici: Jelena Trivić, Igor Žunić, Zoran Vidić, Senad Bratić, Spomenka Stevanović, Nebojša Vukanović, Srđan Mazalica, Kostadin Vasić, Andrea Dorić i Draško Stanivuković.

Zaključena je rasprava po ovoj tački dnevnog reda, a završnu riječ je podnio član Predsjedništva Bosne i Hercegovine iz Republike Srpske Milorad Dodik.

Nakon završetka rasprave po tački dnevnog reda Šesnaeste posebne sjednice prešlo se u ***dan za glasanje****.*

*U* ***danu za glasanje***,7. septembra 2020. godine*,* svoje odsustvo najavili su sljedeći narodni poslanici: Darko Babalj, Željko Babić, Branko Butulija, Zoran Vidić, Nebojša Vukanović, Nedeljko Glamočak, Sonja Karadžić Jovičević, Ivanka Marković, Miladin Stanić, Tomica Stojanović, Milan Tubin, Davor Šešić, Perica Bundalo, Gordana Vidović, Milenko Vićanović, Dragan Galić, Ljubiša Krunić, Jelena Trivić, Igor Crnadak, Milan Švraka, Krsto Jandrić, Begija Smajić, Senad Bratić, Edin Ramić, Mirela Kajkut Zeljković i Milan Radović.

Narodna skupština Republike Srpske se izjasnila o:

**Prijedlogu Odluke o potvrđivanju Izjave člana Predsjedništva Bosne i Hercegovine iz Republike Srpske, po kojoj je Odluka o odobravanju zaključivanja Memoranduma o razumijevanju između Centralne izborne komisije Bosne i Hercegovine i Međunarodne fondacije za izborne sisteme (IFES) broj: 01-50-1-2516-10/20, bez konsenzusa usvojena na 15. redovnoj sjednici Predsjedništva BiH, održanoj 27. avgusta 2020. godine, veoma štetna po vitalne interese Republike Srpske**

Narodna skupština Republike Srpske je usvojila

**Odluku o prijevremenom stupanju na snagu Odluke o potvrđivanju Izjave člana Predsjedništva Bosne i Hercegovine iz Republike Srpske, po kojoj je Odluka o odobravanju zaključivanja Memoranduma o razumijevanju između Centralne izborne komisije Bosne i Hercegovine i Međunarodne fondacije za izborne sisteme (IFES) broj: 01-50-1-2516-10/20, bez konsenzusa usvojena na 15. redovnoj sjednici Predsjedništva BiH, održanoj 27. avgusta 2020. godine, veoma štetna po vitalne interese Republike Srpske**

sa ***56 glasova ''za'', nijednim ''protiv'' i nijednim ''uzdržanim''***.

Narodna skupština Republike Srpske je usvojila

**Odluku o potvrđivanju Izjave člana Predsjedništva Bosne i Hercegovine iz Republike Srpske, po kojoj je Odluka o odobravanju zaključivanja Memoranduma o razumijevanju između Centralne izborne komisije Bosne i Hercegovine i Međunarodne fondacije za izborne sisteme (IFES) broj: 01-50-1-2516-10/20, bez konsenzusa usvojena na 15. redovnoj sjednici Predsjedništva BiH, održanoj 27. avgusta 2020. godine, veoma štetna po vitalne interese Republike Srpske**

sa ***56 glasova ''za'', nijednim ''protiv'' i nijednim ''uzdržanim''***.

Predsjednik je zaključio Šesnaestu posebnu sjednicu Narodne skupštine Republike Srpske.

Sastavni dio ovog zapisnika je prepis tonskog zapisa Šesnaeste posebne sjednice Narodne skupštine Republike Srpske od 110 stranica.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Nedeljko Čubrilović***